wickkiey/tamil-wikipedia-chunked huggingface dataset:
# ஆந்திரப்பிரதேச வருவாய் கோட்டங்களின் பட்டியல்

**ஆந்திரப்பிரதேச வருவாய் கோட்டங்களின் பட்டியல்** *(List of revenue divisions in Andhra Pradesh)* என்ற இப்பட்டியலில் மாவட்டங்களை முன்வைத்து பட்டியலிடப்பட்டுள்ள வருவாய் கோட்டங்களின் பட்டியல் இடம்பெற்றுள்ளது.  
வருவாய் கோட்டங்கள் என்பன இந்திய மாநிலங்களின் சில மாவட்டங்களில் பின்பற்றப்படும் ஆட்சிப்பிரிவுகளாகும். இக்கோட்டங்கள் சிறு பகுதிகளாகப் பிரிக்கப்பட்டு மண்டலங்கள் எனப்பட்டன. இம்மண்டலங்கள் மேலும் சிறு பகுதிகளாகப் பிரிக்கப்பட்டு கிராமங்கள் மற்றும் குக்கிராமங்கள் என்று அழைக்கப்படுகின்றன. ஆந்திரப் பிரதேச மாநிலத்தில் மொத்தம் 50 வருவாய் கோட்டங்கள் உள்ளன. கிழக்கு கோதாவரி மாவட்டத்தில் அதிகபட்சமாக 7 கோட்டங்களும், குறைந்த பட்சமாக விசயநகரம் மாவட்டத்தில் 2 கோட்டங்களும் இடம்பெற்றுள்ளன. வருவாய் கோட்ட அலுவலர் கோட்டத்தின் தலைவராக செயல்படுகிறார்.  
| மாவட்டம் | கோட்டங்கள் எண்ணிக்கை | வருவாய் கோட்டங்கள் | வருவாய் கோட்டங்கள் வரைபடம் |
| --- | --- | --- | --- |
| அனந்தபூர் | 5 | அனந்தபூர், தர்மாவரம், பெனுகொண்டா, கதிரி, கல்யாண துர்கை | கதிரி & கல்யாணதுர்கை |
| சித்தூர் | 3 | சித்தூர், திருப்பதி, மதனப்பள்ளி |  |
| கிழக்கு கோதாவரி | 7 | அமலாபுரம், இடப்பக்கா, காக்கிநாடா, ராஜ முந்திரி, பெத்தபுரம், ராமசந்திர புரம் | எடப்பாக்கம் & ராமச்சந்திரபுரம் |
| குண்டூர் | 4 | குண்டூர், தெனாலி, நரசராவுபேட்டை, குறாசலா | குறாசலா |
| கடப்பா மாவட்டம் | 3 | யம்மாலாமடுகூ, கடப்பா, ராசம் ராசம்பேட்டை |  |
| கிருஷ்ணா | 4 | குடிவாடா, மசூலிப்பட்டினம், நூஜிவீடு, விசயவாடா வருவாய் கோட்டம் |  |
| கர்நூல் | 3 | கர்நூல், நான்டையல், அதோனி |  |
| நெல்லூர் | 5 | ஆத்மகூர், கூடுநர், காவாலி, நாயுடுபேட்டை, நெல்லூர் |  |
| பிரகாசம் | 3 | காண்டகூர், மார்க்கபுரம், ஓங்கோல் |  |
| சிறீகாகுளம் | 3 | சிறீகாகுளம், பாலகொண்டா, தெக்காளி |  |
| விசாகப்பட்டினம் | 4 | அனகாபள்ளி, பாடேரு, நரசிபட்டினம், விசாகப்பட்டினம் | அனக்காபல்லெ |
| விசயநகரம் | 2 | பார்வதிபுரம், விசயநகரம் |  |
| மேற்கு கோதாவரி | 4 | ஏலூரு, கொவ்வூர், நரசாபுரம், ஜங்காரெட்டிகூடம் |  |
| ***மொத்த வருவாய் கோட்டங்கள்*** | 50 | } |  |
# காஞ்சிபுரம் ஆனந்த ருத்ரேசர் கோயில்

**காஞ்சிபுரம் மகா ஆனந்த ருத்ரேசர் கோயில் (ஆனந்த ருத்ரேசம்)** என்று அறியப்படும் இக்கோயில் காஞ்சிபுரத்திலுள்ள சிவன் கோயில்களில் ஒன்றாகும். இக்கோயில் இறைவன் ருத்ரேசரின் மீது சிவஞான யோகிகள் பாடிய நூல் கச்சிஆனந்தருத்திரேசர் பதிகமாகும். கவிராட்சசர் கச்சியப்ப முனிவர் இத்தல இறைவன் மீது வண்டுவிடு தூது, ஆனந்த ருத்திரேசர் கழிநெடில், ஆனந்த ருத்திரேசர் பதிற்றுப்பத்தந்தாதி ஆகிய நூல்களை இயற்றியுள்ளார்.
# காஞ்சிபுரம் ஆனந்த ருத்ரேசர் கோயில்

## தல வரலாறு

### வரலாற்று சுருக்கம்

- இக்கோயில் காஞ்சி சிவக்கொயில்களில் ஒன்றாகும்.</small>
- இக்கோயில் காஞ்சிப் புராணத்தில் குறிக்கப்படவில்லை. </small>ஆனால் காஞ்சிபுராண சுருக்கம் என அழைக்கப்படும் வண்டுவிடு தூது இத்தல இறைவன் மீது பாடப்பட்டது.
- நூற்றுபதினென் ருத்திரர்களுள் முதல்வரான ஆனந்த ருத்திரர</small>் வழிபட்டு பேறு பெற்ற தலம்.இவ்விறைவர் ஆனந்த ருத்ரேசர் எனும் திருமூர்த்தியாவார்.
- மூலவர் சிவலிங்க மூர்த்தம்.</small>
- இக்கோயிலில் வள்ளி தெய்வானை சமேத சுப்பிரமணியர், வீரபாகு, பைரவர் முதலிய சந்நிதிகளும் உள்ளன. சனி பகவானின் தனி சன்னதியில் அருள்பாலிப்பது இக்கோவிலின் மற்றொரு சிறப்பு.
# காஞ்சிபுரம் ஆனந்த ருத்ரேசர் கோயில்

## அமைவிடம்

இந்தியாவின் தென்கடை மாநிலமான தமிழ்நாட்டின் வடக்கோடி மாவட்டங்களில் ஒன்றான மாவட்டத்தின் தலைநகரான சிவகாஞ்சி என்றழைக்கப்படும் பெரிய காஞ்சிபுரத்தின் மேற்கு பிராந்தியமான பிள்ளையார் பாளையம் எனும் பகுதியில் சேர்மேன் சாமிநாத முதலியார் வீதியில் இக்கோயில் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து மேற்கே 1½ கிலோமீட்டர் தொலைவிலும் உள்ளது.
# ஏலேசுவரம்

**ஏலேசுவரம் அல்லது எலிசுவரம்** *(Yeleswaram or Elesvaram)* என்பது ஆந்திரப்பிரதேசத்தின் கிழக்கு கோதாவரி மாவட்டத்தில் இடம்பெற்றுள்ள ஒர் நகரம் மற்றும் மண்டலம் ஆகும். விடுதலைப்போராட்ட வீரரும் இந்திய தேசிய காங்கிரசின் தலைவர்களில் ஒருவரான சந்தாகா அப்பாராவ் இந்நகரத்தைச் சார்ந்தவர் ஆவார்.
# ஏலேசுவரம்

## புவியியல்

ஏலேசுவரம் 17.2833°வடக்கு 82.1000°கிழக்கு என்ற ஆள்கூறு அடையாளங்களில் பரவியுள்ளது. கடல்மட்டத்தில் இருந்து 60 மீட்டர்கள் அல்லது 200 அடி உயரத்தில் இந்நகரம் இருக்கிறது.
# ஏலேசுவரம்

## பள்ளிகள்

ஏலேசுவரத்தில் சுமார் இருபது பள்ளிகள் உள்ளன. நரேன் மாதிரி பள்ளி, ஆக்சிலியம். ஆங்கில வழி உயர்நிலை பள்ளி, நவசோதி பள்ளி, பாசியம் பொதுப் பள்ளி, ஏலேசுவரம் பொதுப்பள்ளி, சிறீவித்யா திறன் பள்ளி, ஏ.எம்.சி. உண்டு உறைவிடப்பள்ளி மற்றும் அரசினர் உயர்நிலைப் பள்ளி முதலியன அவற்றில் சிலவாகும்.
# ஏலேசுவரம்

## சிறப்பியல்புகள்

ஆந்திரப் பிரதேசத்தின் கிழக்கு கோதாவரி மாவட்டத்தில் இருக்கும் ஏலேசுவரம் நகரில் 1.5x3 (4.5 மெகாவாட்டு) திறன்மிக்க ஒரு சிறிய நீர் மின் திட்டத்தை இந்தியாவின் மணியம்சா மின்னுற்பத்தி திட்ட வரையறுக்கப்பட்ட நிறுவனம் செயல்படுத்தி வருகிறது.
2011 ஆம் ஆண்டின் இந்திய மக்கள் தொகை கணக்கெடுப்பின்படி இந்நகரத்தின் மக்கள் தொகை 48,000 ஆகும். ராசமுந்திரியில் இருந்து 56 கி.மீ. தொலைவிலும் ஏர்ராவரத்தில் இருந்து ஏழு கிலோமீட்டர் தொலைவிலும் இந்நகரம் அமைந்துள்ளது. விசாகப்பட்டிணம் இரும்பு எஃகு தொழிற்சாலைத் திட்டத்திற்குச் செல்லும் ஒரு பெரிய குழாய் வரிசை 2004 ஆம் ஆண்டில் இங்கிருந்து ஏலிரு கால்வாயுடன் இணைக்கப்பட்டது. மிகச்சிறந்த ஒரு நகரமாக ஏலேசுவரம் தயாராகிவருகிறது.
# ஏலேசுவரம்

## பஞ்சாயத்துகள்

ஏலேசுவரம் மண்டலத்தில் பின் வரும் பஞ்சாயத்துகள் இடம்பெற்றுள்ளன.
- இலிங்கம்பர்த்தி
- பத்ராவரம்
- பேராவரம்
- பேதா சங்கர்லபுடி
- திருமாலி
பார்ப்பதற்கு ஒரு அழகான இடமாக இந்நகரம் இருக்கிறது. ஆர். நாரயணமூர்த்தி தன்னுடைய பல திரைப்படங்களில் இவ்விடத்தைப் படம்பிடித்து காட்டியுள்ளார். ஏலேறு நீர்த்தேக்கமும் இந்நகரத்தில் அமைந்துள்ளது. மேலும், ஏலேசுவரத்திற்கு 30 கிலோமீட்டர் தொலைவில் பின்சார கொண்ட என்ற அழகிய சுற்றுலா தலமும் இருக்கிறது.
# ஏலேசுவரம்

## சுற்றுலா

ஏலேறு நீர்த்தேக்கம், ஏலேறு கால்வாய், சிவாலாயம் முதலிய அழகிடங்கள் இருப்பதால் இங்கு பழைய தெலுங்கு திரைபடங்களின் படப்பிடிப்பு நிகழ்ந்துள்ளது. இங்குள்ள மலையின் மேல் ஒரு சாய்பாபா கோயில் இருக்கிறது.(பெரும்பாலும் உள்ளூர் மக்கள் இக்கோயிலை சாய்பாபா மெட்டா என்று அழைக்கின்றனர். மலையின் மறுபுறத்தில் ஏலேறு கால்வாய் பாய்ந்து செல்வதைப் பார்ப்பது கண்ணுக்கினிய ஒரு அழகான காட்சியாகும்.
# தஞ்சைப் பெரியகோயில் சோழர் கால ஓவியங்கள் (நூல்)

**தஞ்சைப் பெரியகோயில் சோழர் கால ஓவியங்கள்** தமிழ்ப் பல்கலைக்கழகம் வெளியிட்ட நூல்களில் ஒன்றாகும். .
# தஞ்சைப் பெரியகோயில் சோழர் கால ஓவியங்கள் (நூல்)

## அமைப்பு

தஞ்சாவூர் பெரிய கோயிலின் கருவறைத் திருச்சுற்றில் மேற்புறக்கூரையின் உட்பக்கம், பக்கச்சுவர்கள், இடையிடையே உள்ள நிலைப்படிகளில் காணப்படுகின்ற சோழர் மற்றும் நாயக்கர் கால ஓவியங்கள் புகைப்படமெடுக்கப்பட்டு, அதற்கான விளக்கங்கள் தரப்பட்டுள்ளன. தெளிவிற்காக கோட்டுருவங்களும் தரப்பட்டுள்ளன. ஒன்பது பெரும் பகுதிகளாக அவை பிரிக்கப்பட்டுள்ளன.ஓவியங்களைப் பார்க்கும்போதும் அதற்கான விளக்கங்களைப் படிக்கும்போதும் நேரில் கோயிலில் சென்று பார்ப்பதைப் போன்ற உணர்வு ஏற்படுகிறது.  
'தஞ்சைப் பெரியகோயில் சோழர் கால ஓவியங்கள்', நூல், (2010; தமிழ்ப்பல்கலைக்கழகம், தஞ்சாவூர்)
# ஆத்ரேயபுரம்

**ஆத்ரேயபுரம்** *(Atreyapuram)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஒர் கிராமம் மற்றும் மண்டலம் ஆகும்.  
அரிசி நொய்யில் இருந்து தயாரிக்கப்படும் பூத்தாரெக்குளு எனப்படும் இனிப்புப் பண்டம் இக்கிராமத்தின் தனிச்சிறப்பு ஆகும். பூத்தாரெக்கு மற்றும் மாமிதிடந்திரா ஆகியன 100 வருடங்களுக்கு முன்பே ஆத்ரேயபுரத்தை பிறப்பிடமாக கொண்டவையாகும். முதுனூரி அக்கி ராசு என்பவர் முதன்முதலில் இப்பண்டங்களை தயாரித்து விற்பனை செய்தார் என்று கருதப்படுகிறது.
# ஆத்ரேயபுரம்

## புவியியல்

ஆத்ரேயபுரம் 16°50′2.97″ வடக்கு 81°47′12.85″ கிழக்கு என்ற ஆள்கூறுகள் அடையாளத்தில் ராசமுந்திரி நகரத்தில் இருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் அமைந்துள்ளது. முற்காலத்தில் ஆத்ரேயபுரக்கிராமம் "
என்று அழைக்கப்பட்ட இக்கிராமம் தற்பொழுது நல்ல போக்குவரத்து வசதியைப் பெற்றுள்ளது. இக்கிராமத்தின் அஞ்சல் குறியீட்டு எண் 533235 ஆகும்.
# ஆத்ரேயபுரம்

## கல்வி நிறுவனங்கள்

மகாத்மா காந்தி இளநிலை கல்லூரி
மகாத்மா காந்தி பட்டக் கல்லூரி மற்றும் முதுநிலை மையம்.
மகாத்மா காந்தி உயர்நிலைப் பள்ளி
மகரிசி வித்யா நிகேதன்
# ஆத்ரேயபுரம்

## வங்கிகள்

பாரத மாநில வங்கி ஒன்றும் இந்திய தொழில் வளர்ச்சி வங்கியொன்றும் இக்கிராமத்தில் இயங்கி வருகின்றன.
# ஆத்ரேயபுரம்

## பஞ்சாயத்துகள்

ஆத்ரேயபுரம் கிராமம் பின் வரும் பஞ்சாயத்துகளை உள்ளடக்கியுள்ளது.
- போபார்லங்கா
- பேராவரம்
- ராசாவரம்
- வெளிச்செரு
- வத்திப்பாரு
- புலிதிந்தி
- உச்சிலிi
- ஆத்ரேயபுரம்
- வசந்தவடா
- ததிபுடி
- காட்டுங்கா
- நார்கேதிமில்லி
- அங்கம்பாலெம்
- ரையாலி
- உலொல்லா
- வாடப்பல்லி
- மெர்லாபாலெம்
# ஹான்சி

ஹான்சி, இந்திய மாநிலமான அரியானாவின் ஹிசார் மாவட்டத்தில் உள்ள நகரம்..
# ஹான்சி

## அரசியல்

இந்த ஊர் ஹான்சி சட்டமன்றத் தொகுதிக்கும், ஹிசார் மக்களவைத் தொகுதிக்கும் உட்பட்டது. இங்கு 75,730 மக்கள் வாழ்கின்றனர். இவர்களில் 54% பேர் ஆண்கள். ஏனையோர் பெண்கள். இவர்களில் 68% பேர் கல்வியறிவு பெற்றுள்ளனர்.
# அரியான்வி

**அரியான்வி** (தேவநாகரி: हरियाणवी *ஹரியாண்வி*), இந்திய - ஆரிய மொழியாகும். இந்த மொழியை பேசும் மக்கள் இந்திய மாநிலங்களான அரியானாவிலும், தில்லியிலும் வாழ்கின்றனர். இந்த மொழியை தேவநாகரி எழுத்துகளில் எழுதுகின்றனர். இதை இந்தியின் வட்டார வழக்காகவும் கருதுகின்றனர். இது பிராஜ் பாஷா எனும் மொழியுடன் நெருங்கிய தொடர்புடையது. இந்த மொழியில் உள்ள 60% சொற்கள் பாக்ரி மொழியிலும் உள்ளன.
# அரியான்வி

## அடிப்படை வாக்கியங்கள்

இந்த மொழியின் அடிப்படை வாக்கியங்கள் சிலவற்றை எடுத்துக்காட்டாக தந்துள்ளோம்.
| ஹரியாண்வி | பொருள் |
| --- | --- |
| து கித் ஜாவே சே? | நீ எங்கே போகிறாய்? |
| து கே கரே சே? | நீ என்ன செய்கிறாய்? |
| கே நாம் சே தேரா? | உன் பெயர் என்ன? |
| கே காயா தானே? | நீ என்ன சாப்பிட்டாய்? |
| மன்னே கோனி பேரா | எனக்கு தெரியாது |
| யா மாரி சோரி சே | அவள் என் மகள் |
| யா மாரா சோரா சே | அவன் என் மகன் |
| சல் சலா கே | வா,போகலாம் |
| சுப் ரே | அமைதியாய் இரு |
# பூத்தரேக்கு

**பூத்தரேக்கு** (பன்மை **பூத்தரேக்குலு**) *( Poothareku or Pootharekulu)* என்பது ஆந்திரப்பிரதேசம் மாநிலத்தின் கிழக்கு கோதாவரி மாவட்டத்தில் இடம்பெற்றுள்ள ஆத்ரேயபுரம் கிராமத்தில் தயாரிக்கப்படும் தனிச்சிறப்பு வாய்ந்த ஒரு இனிப்பு வகையாகும். பூத்தா என்பது மேற்பூச்சு மற்றும் ரேக்கு என்பது விரிப்பு அல்லது தாள் என்றும் தெலுங்கு மொழியில் பொருள் கொள்ளப்படுகிறது. ரேக்கு என்பது ஒருமையையும் ரேக்குலு என்பது பன்மையையும் குறிக்கிறது. மடிக்கப்பட்ட காகிதத்தைப் போல இவ்வினிப்பு தோற்றமளிப்பதால் இதைக் காகித இனிப்புகள் என்றும் அழைக்கிறார்கள்.
# பூத்தரேக்கு

## வரலாறு

பூத்தரேக்கு சீவலைப் போன்ற ஒருவகை இனிப்பாகும். இந்த இனிப்பை தயாரிப்பதிலும் விற்பனை செய்வதிலும் இக்கிராமம் புகழ்பெற்றுள்ளது. இங்குள்ள தொழிலாளர்கள் இத்தயாரிப்பில் தீவிரமாக ஈடுபடுகிறார்கள். அதிகச் சிறப்புகளுடன் மிகக் குறைவான கொள்முதல் விலையில் இங்கு இவை தயாரிக்கப்படுகின்றன. நகரங்களில் அதிக விலைக்கு விற்கப்பட்டு இலாபமும் ஈட்டப்படுகிறது.
# பூத்தரேக்கு

## தயாரிப்பு

சயா பிய்யம் என்ற குறிப்பிட்டதொரு வகை அரிசி மாவுடன் (பிய்யம் என்பதன் பொருள் அரிசியாகும்) தூளாக்கப்பட்ட சர்க்கரை மற்றும் நெய் சேர்த்து பூத்தாரெக்கு தயாரிக்கப்படுகிறது. அரிசிமாவு, நெய் பயன்படுத்தி விரிப்பு அல்லது தாள்களைத் தயாரித்து அவற்றின் மீது பூச்சாக சர்க்கரை அல்லது வெல்லம் பூசப்பட்டு அவற்றை மடித்துவிட்டால் பூத்தாரெக்கு தயாராகி விடுகிறது.
# பூத்தரேக்கு

## வகைகள்

பூத்தரேக்கு பொடி பொதுவாக தூளாக்கப்பட்ட சர்க்கரை சேர்த்து செய்யப்படுகிறது. இதையே சர்க்கரைக்குப் பதிலாக வெல்லம் (நாட்டுச் சர்க்கரை) பயன்படுத்தி மற்றொரு வகை பூத்தாரெக்கு தயாரிக்கப்படுகிறது. மேலும் சாக்லேட், பாதாம், பிஸ்தா முதலியவைகள் கூட சேர்த்து செய்யப்படுகிறது. சர்க்கரை நோய் உள்ளவர்களுக்காக தனியாக சிறப்பு சர்க்கரையை கூட பயன்படுத்தி தயாரிக்கப்படுகிறது.
# எத்திராஜ் மகளிர் கல்லூரி

**எத்திராஜ் மகளிர் கல்லூரி** (*Ethiraj College for Women*) சென்னையில் அமைந்துள்ள மகளிர் கலை மற்றும் அறிவியல் கல்லூரிகளில் ஒன்றாகும். எத்திராஜ் கல்லூரி அறக்கட்டளையையும் இக்கல்லூரியையும் 1948-ஆம் ஆண்டு முன்னணி வழக்கறிஞராக இருந்த வே. இலெ. எத்திராசு நிறுவினார். இந்த அறக்கட்டளையின் தற்போதைய தலைவராக அவர் குடும்பத்தில் வந்த வே. மா. முரளிதரன் உள்ளார்.
# எத்திராஜ் மகளிர் கல்லூரி

## வரலாறு

1948-ஆம் ஆண்டு வேலூர் இலட்சுமணசுவாமி எத்திராஜ் முதலியாரால் துவங்கப்பட்டு முதல் பத்தாண்டுகளில் பொருளியல், தாவரவியல், வேதியியல், வரலாறு,விலங்கியல் மற்றும் ஆங்கில இலக்கியப் பாடங்களில் பட்டப்படிப்புக் கல்வி வழங்கப்பட்டது. அறிவியல் கட்டிடம், தங்குவிடுதி, திறந்தவெளி அரங்கம், நூலகக் கட்டிடங்கள் கட்டப்பட்டன. 1968-78 ஆண்டுகளில் பட்டப்படிப்பு வணிகம், கணிதம் மற்றும் இயற்பியல் பாடங்களுக்கும் விரிவுபடுத்தப்பட்டது; பட்டமேற்படிப்பு கல்வியும் வழங்கப்படலாயிற்று. பட்டமேற்படிப்பு வகுப்புக்களுக்கான கட்டிடமும் கட்டப்பட்டது.  
அடுத்த மைல்கல்லாக 1981-இல் மாலைநேர வகுப்புகள் தொடங்கப்பட்டன. எம்.பில், முனைவர் பட்டப்படிப்புகளுக்கான வசதிகளும் உருவாக்கப்பட்டன. புதியதாக கட்டப்பட்ட புத்திணைப்பு வளாகம் கல்லூரியின் வளர்ச்சியை முன்னெடுத்துச் சென்றது. 1990-2000 ஆண்டுகளில் நிறுவனச் செயலர் படிப்பு, வங்கி மேலாண்மை, வணிக மேலாண்மை, உயிரிவேதியியல், நுண்ணியிரியியல், தாவர உயிரியல், தாவர உயிரித் தொழினுட்பம் ஆகிய தற்காலத் துறைகளில் இளங்கலை படிப்புகள் துவங்கப்பட்டன; வணிக மேலாண்மையிலும் கணினி பயன்பாட்டியலிலும் பட்டமேற்படிப்புகள் அகில இந்திய தொழில்நுட்பக் கல்விக் குழு அனுமதியுடன் வழங்கப்பட்டன. புதிய அறிவியல் கட்டிடமும் தங்குவிடுதியில் கூடுதல் அறைகளும் கட்டப்பட்டன.  
அடுத்த சிலவாண்டுகளில் தன்னாட்சி நிலை எய்தியது. புதிய நூலகம், புதிய தங்குவிடுதிகள், துறைக் கட்டிடங்கள் என கட்டமைப்பும் மேம்படலாயிற்று. மொழி ஆய்வகம், கருவியியல் மையம், நூலக உள்ளடக்கங்களுக்கு இணைய அணுக்கம், இணைய மையங்கள், கணினி ஆய்வகங்கள் சேர்க்கப்பட்டன. பிரித்தானிய கவுன்சிலுடன் ஆங்கிலம் கற்பிக்க புரிந்துணர்வு உடன்பாடு கண்டது.
# எத்திராஜ் மகளிர் கல்லூரி

## குறிப்பிடத்தக்க முன்னாள் மாணவிகள்

- திரிசா
- சுதா ரகுநாதன்
- ஜெயந்தி நடராஜன்
- ஜோஷ்னா சின்னப்பா
- கனிமொழி
- தீபிகா பள்ளிக்கல்
- திவ்யதர்சினி
- காஞ்சனா (நடிகை)
- லதா ரசினிகாந்த்
# சூரஜ்குண்டு மேளா

**சூரஜ்குண்டு மேளா** என்பது கலைப்பொருட்களை காட்சிப்படுத்தும் விழாவாகும். இந்த திருவிழா இந்திய மாநிலமான அரியானாவிலுள்ள சூரஜ்குண்டு என்ற இடத்தில் நடைபெறும். இந்த விழா ஒவ்வொரு ஆண்டும் பிப்ரவரியின் முதல் இரண்டு வாரங்களுக்கு நடக்கிறது. நாட்டுப்புறப் பாடகர்களும், நடனக் கலைஞர்களும் கலை நிகழ்ச்சிகளை நடத்துகின்றனர். இதை பார்க்க ஆண்டுதோறும் ஆயிரக்கணாக்கான சுற்றுலாப் பயணிகள் வருகின்றனர். உள்ளூர் மக்களின் கைவண்ணத்தில் செய்யப்படும் கலைப்பொருட்களும், கைவினைப் பொருட்களும் காட்சிக்கு வைக்கப்படுகின்றன. அத்துடன் பல்வேறு வகையான உணவுவகைகளும் பரிமாறப்படுகின்றன.
# சூரஜ்குண்டு மேளா

## கருப்பொருள்

ஒவ்வொரு ஆண்டும் ஒவ்வொரு இந்திய மாநிலத்தை முன்னிறுத்தி விழா நடத்தப்படும்.
ஆண்டு வாரியாக முன்னிறுத்தப்பட்ட மாநிலங்களின் பட்டியலை கீழே காண்க.
| ஆண்டு | மாநிலம் |
| --- | --- |
| 1987 | ----- |
| 1988 | ----- |
| 1989 | ராஜஸ்தான் |
| 1990 | மேற்கு வங்காளம் |
| 1991 | கேரளம் |
| 1992 | மத்தியப் பிரதேசம் |
| 1993 | ஒடிசா |
| 1994 | கர்நாடகம் |
| 1995 | பஞ்சாப் |
| 1996 | இமாச்சலப் பிரதேசம் |
| 1997 | குஜராத் |
| 1998 | வடகிழக்கு மாநிலங்கள் |
| 1999 | ஆந்திரப் பிரதேசம் |
| 2000 | ஜம்மு காஷ்மீர் |
| 2001 | கோவா |
| 2002 | சிக்கிம் |
| 2003 | உத்தராகண்ட் |
| 2004 | தமிழ்நாடு |
| 2005 | சத்தீஸ்கர் |
| 2006 | மகாராஷ்டிரா |
| 2007 | ஆந்திரப் பிரதேசம் |
| 2008 | மேற்கு வங்காளம் |
| 2009 | மத்தியப் பிரதேசம் |
# சிங்கவா காஸ்

சிங்கவா காஸ் (सिन्घवा खास), இந்திய மாநிலமான அரியானாவின் ஹிசார் மாவட்டத்தில் உள்ள கிராமம். இது பத்தாம் தேசிய நெடுஞ்சாலையில் இருந்து 3 கி.மீ தொலைவில் உள்ளது. இங்கு ஏறத்தாழ 5000 மக்கள் வசிக்கின்றனர்.
# சிங்கவா காஸ்

## அரசியல்

இது ஹிசார் மக்களவைத் தொகுதிக்கு உட்பட்டது..
# ஷாஹபாத் மார்க்கண்டா

**ஷாஹபாத் மார்க்கண்டா** என்னும் நகரம், இந்திய மாநிலமான அரியானாவின் குருச்சேத்திர மாவட்டத்தில் உள்ளது. இது மார்கண்டா ஆற்றின் இடது கரையில், அம்பலா பாசறைக்கு தெற்கே 20 கி.மீ. (12 மைல்) மற்றும் வரலாற்று நகரமான குருச்சேத்திரத்திலிருந்து 22 கி.மீ. (14 மைல்) தொலைவில் அமைந்துள்ளது. நகரத்தின் மற்ற பெயர்கள் ஷாஹாபாத், ஷாபாத் அல்லது ஷாபாத் என்பனவாகும்.
# ஷாஹபாத் மார்க்கண்டா

## புவியியல்

ஷாஹாபாத் அம்பாலாவிலிருந்து தெற்கே 21 கிலோமீட்டர் தொலைவில் வரலாற்று கிராண்ட் டிரங்க் சாலையின் அம்பாலா - டெல்லி பிரிவில் அல்லது ஜிடி சாலையில் உள்நாட்டில் அறியப்படுகிறது. இது குருக்ஷேத்திரத்தின் வடக்கே சுமார் 22 கிலோமீற்றர் தொலைவில் உள்ளது. ஷாஹாபாத் தேசிய நெடுஞ்சாலை என்.எச் -1 இல் உள்ளது, மேலும் இது டெல்லி - அம்பாலா பாதையில் ஒரு புகையிரத நிலையத்தையும் கொண்டுள்ளது. இது காகரின் துணை நதியான மார்க்கண்டா நதி / நீரோடை கரையில் அமைந்துள்ளது. மேலும் இது பண்டைய வேத சரஸ்வதி நதி படுகை அமைப்பின் ஒரு பகுதியாக இருக்க வேண்டும். ஆற்றின் கரையில் ஒரு பெரிய கோயில் உள்ளது, இது புகழ்பெற்ற மகரிஷி மார்க்கண்டேயாவின் பெயரினால் மார்க்கண்டேயா மந்திர் என்று அழைக்கப்படுகிறது.  
பஞ்ச்குலாவிலிருந்து, ராம்கர் மற்றும் டோசர்கா வழியாக ஷாஹாபாத் அருகே ஒரு சாலை உள்ளது. லாத்வா மற்றும் ராடூர் மற்றும் ஷாஹாபாத்திலிருந்து யமுனா நகருக்கு நேரடி சாலைகள் உள்ளன. குருக்ஷேத்ராவுக்கு அருகிலுள்ள பிப்லி, நிலோகேரி மற்றும் கர்னல் ஆகியவை கிரஹண்ட் ட்ரங்க் சாலையில் ஷாஹாபாத்திற்கு தெற்கே உள்ள மற்ற நகரங்கள் ஆகும்.  
கல்சானா கிராமம் ஷாஹாபாத்திலிருந்து 9 கிலோமீற்றர் தொலைவில் உள்ளது. இந்த கிராமத்தில் ஐ.பி.எஸ் மற்றும் ஐ.ஏ.எஸ் ஏராளமானோர் உள்ளனர். இவர்கள் ஹரியானாவுக்கு பெருமையை அளிக்கின்றனர். அதே போல் காபா குடும்பத்தில் பொது மேலாளர், எஸ்.டி.ஓ, எஸ்.டி.எம்., டி.டி.ஓ மற்றும் உயர் பதவிகளில் உள்ள பலர் உள்ளனர்.
# ஷாஹபாத் மார்க்கண்டா

## பொருளாதாரம்

விவசாய பொருட்கள் கொள்முதல் செய்வதற்கான குறிப்பிடத்தக்க சந்தை இதுவாகும். ஷாஹாபாத்தில் உள்ள சந்தை முற்றத்தில் ஒரு பெரிய கொள்முதல் சந்தை அல்லது மண்டி உள்ளது. ஆற்றங்கரையில் இருக்கும் பகுதி வளமான பகுதி நெல் மற்றும் கோதுமை மற்றும் காய்கறிகளுக்கும் பயன்படுத்தப்படுகிறது. கோழி வளர்ப்பும் இந்த நகரத்தின் பொருளாதாரத்திற்கு பெரிதும் உதவுகிறது. மகசூலும் மிக அதிகமாக உள்ளது. மேலும் உயர் தரமான தானியங்களை எடுக்க ஏராளமான ஆலைகள் காணப்படுகின்றன. ஷாஹாபாத்தில் அரசு சர்க்கரை ஆலை அமைந்துள்ளது.
# ஷாஹபாத் மார்க்கண்டா

## புள்ளி விபரங்கள்

ஷாஹாபாத் நகரம் 17 வார்டுகளாக பிரிக்கப்பட்டுள்ளது. இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. 2011 மக்கட் தொகை கணக்கெடுப்பின்படி வெளியிடப்பட்ட அறிக்கையின்படி ஷாஹாபாத் நகராட்சி குழுவில் 55,411 மக்கள் வாழ்கின்றனர். அவர்களில் 28,913 ஆண்கள், 26,694 பெண்கள் உள்ளனர்.  
0-6 வயதுக்குட்பட்ட குழந்தைகள் 4349 ஆகும். இது ஷாபாத் (எம்.சி) மொத்த மக்கள் தொகையில் 10.21% ஆகும். ஷாபாத் நகரத்தின் கல்வியறிவு விகிதம் 83.77% ஆகும். மாநிலத்தின் சராசரி கல்வியறிவு விகிதத்தை விட ஷாபாத்தில் கல்வியறிவு விகிதம் அதிகம் ஆகும். ஆண்களின் கல்வியறிவு 87.11% ஆகவும், பெண் கல்வியறிவு விகிதம் 89.93% ஆகவும் உள்ளது.  
ஷாஹாபாத் நகராட்சி குழு நிர்வாகத்தில் 9,222 வீடுகளுக்கு மேல் உள்ளது. இது தண்ணீர் மற்றும் கழிவுநீர் போன்ற அடிப்படை வசதிகளை வழங்குகிறது. நகராட்சி குழு வரம்புகளுக்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிப்பதற்கும் இது அங்கீகாரம் அளிக்கிறது.
# ஷாஹபாத் மார்க்கண்டா

## கல்வி

அரசுப் பள்ளி 1897 ஆண்டில் இல் நிறுவப்பட்டது. 1909 ஆம் ஆண்டில் ஆர்யா புத்ரி குருகுல் பள்ளியும் 1916 ஆம் ஆண்டில் டி.ஏ.வி பள்ளியும் நிறுவப்பட்டது. இஸ்லாமியா பள்ளி கானேவால் கல்சா பள்ளியாக மாற்றப்பட்டது. சில தனியார் பள்ளிகளும் இங்கு நிறுவப்பட்டன. ராம்துத் கா பள்ளி, பிரின்ஸ் கோச்சிங் கல்லூரி பிரபலமாக சர்தார் கா பள்ளி (1950–2000) என அழைக்கப்படுகிறது. குருஜி மாஸ்டர் தேசிய பள்ளி தீரத் சிங் கா பள்ளி இங்குள்ள கல்வித்துறையில் குறிப்பிடத்தக்க பங்கைக் கொண்டிருந்தது.
# ஷாஹபாத் மார்க்கண்டா

## மக்கள்

இங்கு வாழும் மக்கள் அரியான்வி மொழியில் பேசுகின்றனர்.
# ஷாஹபாத் மார்க்கண்டா

## அரசியல்

இந்த நகரம் ஷாஹ்பாத் சட்டமன்றத் தொகுதிக்கும், குருசேத்திர மக்களவைத் தொகுதிக்கும் உட்பட்டது.
# போபார்லங்கா

**போபார்லங்கா** *(Bobbarlanka)* என்பது இந்தியாவின் ஆந்திரப்பிரதேச மாநிலத்தில் இருக்கும் கிருட்டிணா மாவட்டத்தில் உள்ள ஒரு கிராமம் ஆகும். மச்சிலிப்பட்டணம் வருவாய் கோட்டத்தில் உள்ள மாபிதேவி மண்டலத்தில் 15.93° வடக்கு 80.88° கிழக்கு என்ற ஆள்கூற்று அடையாளங்களில் இக்கிராமம் அமைந்துள்ளது. ஆந்திரப்பிரதேச மாநிலத்தின் தலைநகரப் பகுதியின் ஒரு பகுதியாக விளங்கும் மண்டலத்தில் காணப்படும் கிராமங்களில் இதுவும் ஒன்றாகும்
# பேராவரம்

**பேராவரம்** *(Peravaram)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஒரு கிராமம் ஆகும். ராசமுந்திரி நகரிலிருந்து 25 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°50′2.97″ வடக்கு 81°47′12.85″ கிழக்கு கிழக்கு என்ற ஆள்கூறுகள் அடையாளத்தில் பேராவரம் கிராமம் அமைந்துள்ளது. 2001 ஆம் ஆண்டு இந்திய நாட்டின் மக்கள் தொகைக் கணக்கெடுப்பின்படி இக்கிராமத்தின் மக்கள் தொகை 4000 ஆகும். கிழக்கில் கோதாவரி ஆறும், மேற்கில் பிரதானமான கால்வாயும், வடக்கில் போபர்லங்கா கிராமமும் தெற்கில் பயிர் நிலங்களும் பேராவரத்திற்கு எல்லைகளாக உள்ளன. மேலும் இக்கிராமத்தில் குடிக்கத்தக்க குடிநீர் வசதி, நீர்ப்பாசண கால்வாய்கள், வடிகால் வசதிகள், பஞ்சாயத்து, கால்நடை மருத்துவமணை, பதிவுபெற்ற மருத்துவ அலுவலர்கள், இந்திரம்மா வீட்டுவசதி குடியிருப்புகள், இரண்டு தொடக்கப் பள்ளிகள் மற்றும் ஒரு உயர்நிலைப் பள்ளியென பல்வேறு வசதிகளைக் கொண்டிருக்கிறது.
# பேராவரம்

## பொருளாதாரம்

இப்பகுதி முழுவதும் விவசாயம் முக்கியத் தொழிலாக இருக்கிறது. பேராவரத்தின் கிழக்கில் உலர்நிலங்களும் மேற்கில் ஈரநிலங்களும் விவசாயத்திற்கு உதவி செய்கின்றன. நெற்பயிரும் உளுந்தும் ஈரநிலங்களில் பயிரிடப்படுகிறது. மக்காச் சோளம் உலர் நிலங்களில் பயிர் செய்யப்படுகிறது. ராபி பயிர்களுக்கான நீர்பாசனத்தை மேற்கு கோதாவரி கால்வாய் வழங்காத காரணத்தால், கோடைகாலத்தில் நிலங்கள் பயிரிடப்படாமல் வெற்று நிலங்களாக விடப்படுகின்றன. கோதாவரி ஆற்றங்கரை முழுவதும் பெரும்பாலும் நீர் உயிரின வளர்ப்பாக இறால் வளர்க்கப்பட்டு ஏற்றுமதி செய்யப்படுகிறது. இவை தவிர பாலுற்பத்தி, கோழி வளர்ப்பு, ஆடு வளர்ப்பு போன்ற தொழில்களும் உபதொழில்களாக பொருளாதார மேம்பாட்டுக்கு உதவுகின்றன. இக்கிராமம் கோணாசீமா வடிநிலப் பகுதியாக இருப்பதால் ஆண்டு முழுவதும் போதுமான அளவுக்கு நீர்ப்பாசண வசதியைப் பெற்று செழிப்புடன் காணப்படுகிறது.
# வத்திப்பாரு

**வத்திப்பாரு** *(Vaddiparru)* என்பது இந்தியாவின் ஆந்திரப்பிரதேச மாநிலத்தில் இருக்கும் கிழக்கு கோதாவரி மாவட்டத்தில் உள்ள ஆத்ரேயபுரம் மண்டலத்திலுள்ள ஒரு கிராமம் ஆகும். ராசமுந்திரி நகரிலிருந்து 20 கிலோமீட்டர் தொலைவிலும் காக்கிநாடா நகரிலிருந்து 90 கிலோமீட்டர் தொலைவிலும் 16°54403″ வடக்கு 81°80775″ கிழக்கு என்ற ஆள்கூறுகள் அடையாளத்தில் வத்திப்பாரு கிராமம் அமைந்துள்ளது. இக்கிராமம் நல்ல போக்குவரத்து வசதியைப் பெற்றுள்ளது. வத்திப்பாரு கிராமத்தின் அஞ்சல் குறியீட்டு எண் 533235 ஆகும்.  
பண்ணைகள், கோதாவரி ஆறு மற்றும் நீர்ப்பாசனக் கால்வாய் என அழகுற விளங்கும் இக்கிராமம் கோதாவரி ஆற்று வடிநிலத்தின் மையப்பகுதியில் அமைந்திருக்கிறது.
# ரத்னாச்சல் விரைவுவண்டி

**ரத்னாச்சல் விரைவுவண்டி**, இந்திய ரயில்வே இயக்கும் அதிவிரைவுவண்டியாகும். இந்த வண்டி, விசாகப்பட்டினத்தில் இருந்து விஜயவாடா வரை சென்று திரும்பும். இந்த வண்டியை தென்மத்திய ரயில்வே நாள்தோறும் இயக்குகிறது. இந்த வண்டிக்கு 12717, 12718 ஆகிய இரு அடையாள எண்கள் உள்ளன.
# ரத்னாச்சல் விரைவுவண்டி

## நிறுத்தங்கள்

- விசாகப்பட்டினம் சந்திப்பு
- துவ்வாடா
- அனகாபள்ளி
- துனி
- அன்னவரம்
- சமல்கோட் சந்திப்பு
- ராஜமுந்திரி
- நிடதவோலு சந்திப்பு
- தாடேபள்ளிகூடெம்
- ஏலூர்
- நூஜிவீடு
- விஜயவாடா சந்திப்பு
# ரோத்தக்

**ரோத்தக்**, இந்திய மாநிலமான அரியானாவின் ரோத்தக் மாவட்டத்தின் தலைநகராகும். இந்த நகரம் தேசிய தலைநகரப் பகுதியில் உள்ளது குறிப்பிடத்தக்கது.
# ரோத்தக்

## பண்பாடு

ஜிலேபி என்னும் இனிப்பும், கஜக் என்னும் வெல்ல மிட்டாயும் பிரபலமானவை.
# ரோத்தக்

## சுற்றுலா

- தில்யார் ஏரி
- ரோத்தக் காட்டுயிர் காப்பகம்
# ரோத்தக்

## ஊடகம்

இங்கு அனைத்திந்திய வானொலியின் கிளை அமைந்துள்ளது.
# ரோத்தக்

## அரசியல்

இந்த நகரம் ரோத்தக் சட்டமன்றத் தொகுதிக்கும், ரோத்தக் மக்களவைத் தொகுதிக்கும் உட்பட்டது..
# இந்திரா காந்தி காட்டுயிர் காப்பகம்

'' ]]
'' ]]
'']]
'']]  
**இந்திரா காந்தி காட்டுயிர் காப்பகம்**, இந்திய மாநிலமான ஆந்திரப் பிரதேசத்திலுள்ள விசாகப்பட்டினம் மாவட்டத்தின் கம்பலகொண்டா காட்டுப்பகுதியில் அமைக்கப்பட்டுள்ளது.  
முன்னாள் இந்தியப் பிரதமரான இந்திரா காந்தியின் நினைவாக காப்பகத்துக்கு பெயர் சூட்டப்பட்டது. இந்த காட்டுப்பகுதி 1977ஆம் ஆண்டின் மே பத்தொன்பதாம் நாளில் பொதுமக்களின் பார்வைக்கு திறந்துவைக்கப்பட்டது. இந்த காட்டுப் பகுதி 625 ஏக்கர் பரப்பளவில் அமைந்துள்ளது.
# மகாமனா விரைவுவண்டி

**மகாமனா விரைவுவண்டி**, இந்திய இரயில்வே இயக்கும் விரைவுவண்டியாகும். இந்த வண்டி வாரணாசியில் இருந்து கிளம்பி, புது தில்லிக்கு சென்று திரும்பும்.
# மகாமனா விரைவுவண்டி

## நிறுத்தங்கள்

- வாரணாசி சந்திப்பு
- ஜவுன்பூர்
- சுல்தான்பூர்
- லக்னோ
- பரெய்லி
- மொராதாபாத்
- காசியாபாத்
- புது தில்லி
# செட்டிநாடு பல்கலைக்கழகம்

**செட்டிநாடு பல்கலைக்கழகம்** (*Chettinad University*) அல்லது **செட்டிநாடு ஆய்வு மற்றும் கல்வி அகாதமி** சென்னையிலிருந்து ஏறத்தாழ 30 கி.மீ. தொலைவில் கேளம்பாக்கத்தில் அமைந்துள்ள நிகர்நிலைப் பல்கலைக்கழகம் ஆகும். செட்டிநாடு குழுமத்தைச் சேர்ந்த இந்நிறுவனம் 2005ஆம் ஆண்டு நிறுவப்பட்டது. இங்கு செட்டிநாடு மருத்துவக் கல்லூரி மற்றும் ஆய்வுக் கழகம், செட்டிநாடு செவிலியக் கல்லூரி ஆகியவையும் உலகத்தரமான மீச்சிறப்பியல் மருத்துவமனையும் அமைந்துள்ளன. இந்தப் பல்கலைக்கழகம் ஆண்டுக்கு 350 மாணவர்களை சேர்க்கின்றது.  
2012இல் மாணவர் சேர்க்கைக்கு விதிமுறைகளின்படி மாநில அரசுக்கு ஒதுக்கப்பட வேண்டிய 85 விழுக்காடு இடங்களைத் தர மறுத்ததாக அறியப்படுகின்றது.
# 1541

ஆண்டு **1541** (MDXLI) பழைய யூலியன் நாட்காட்டியில் சனிக்கிழமையில் துவங்கிய சாதாரண ஆண்டு ஆகும்.
# 1541

## நிகழ்வுகள்

- பெப்ரவரி 12 - சான் டியேகோ (சிலி) நகரம் கண்டுபிடிக்கப்பட்டது.
- ஏப்ரல் 7 - பிரான்சிஸ் சவேரியார் போர்த்துக்கீசிய கிழக்கிந்தியாவுக்கு தனது பயணத்தை லிசுபனில் இருந்து ஆரம்பித்தார்.
- மே 8 - எசுப்பானியர் எர்னாண்டோ டி சோட்டோ தாம் கண்ட ஆற்றுக்கு மிசிசிப்பி ஆறு எனப் பெயரிட்டார்,
- மே 23 - இழ்சாக் கார்ட்டியே தனது மூன்றாவது பயணத்தை பிரான்சில் இருந்து ஆரம்பித்தார்.
- சூன் 18 - அயர்லாந்து நாடாளுமன்றம் இங்கிலாந்தின் எட்டாம் ஹென்றியையும் அவரது வாரிசுகளையும் அயர்லாந்தின் அரசர்களாக அங்கீகரித்தது.
- உதுமானியப் பேரரசர் முதலாம் சுலைமான் எருசலேமின் தங்க வாயிலை மூடினார்.
- ஐசுலாந்து லூதரனியத்தை ஏற்றுக் கொண்டது.
- கஜபதி பேரரசு முடிவுக்கு வந்தது.
# 1541

## இறப்புகள்

- சூன் 26 - பிரான்சிஸ்கோ பிசாரோ, எசுப்பானிய வெற்றியாளர் (பி. 1475)
# பாரத் பல்கலைக்கழகம்

**பாரத் பல்கலைக்கழகம்** (*Bharath University*) அல்லது **பாரத் உயர்கல்வி மற்றும் ஆய்வுக் கழகம்** (**BIHER**) அல்லது **பாரத் அறிவியல் மற்றும் தொழினுட்பக் கழகம்** (**BIST**) தமிழ்நாட்டில் சென்னையில் அமைந்துள்ள நிகர்நிலைப் பல்கலைக்கழகமும், உயர்கல்விக்கான இந்திய நிறுவனமும் ஆகும். பல்கலைக்கழக மானியக் குழு அங்கீகரித்துள்ள இந்தப் பல்கலைக்கழகத்திற்கு தேசிய மதிப்பீடு மற்றும் தரச்சான்று அவை 'ஏ' தரநிலை வழங்கியுள்ளது.
# பாரத் பல்கலைக்கழகம்

## வரலாறு

பாரத் பல்கலைக்கழகம் 1984ஆம் ஆண்டு எஸ்.ஜகத்ரட்சகனால் பாரத் பொறியியல் கல்லூரி என நிறுவப்பட்டது. தமிழ்நாட்டில் துவக்கத்தில் நிறுவப்பட்ட தன்னாட்சி பெற்ற பொறியியல் கல்லூரிகளில் இது ஒன்றாக இருந்தது. இந்தப் பொறியியல் கல்லூரி முதலில் சென்னைப் பல்கலைக்கழகத்துடனும் பின்னர் அண்ணாப் பல்கலைக்கழகத்துடனும் இணைக்கப்பட்டிருந்தது. 2002ஆம் ஆண்டில் பல்கலைக்கழக மானியக் குழு இக்கல்லூரிக்கு நிகர்நிலைப் பல்கலைக்கழக நிலையை வழங்கியது. அப்போது இதன் பெயர் *பாரத் உயர்கல்வி மற்றும் ஆய்வுக் கழகம்* என மாற்றப்பட்டது. செப்டம்பர் 2006இல் நிகர்நிலைப் பல்கலைக்கழகங்கள் தங்கள் பெயர்களில் *பல்கலைக்கழகம்* என்ற ஒட்டை வைத்துக்கொள்ளலாம் என்ற பல்கலைக்கழக மானியக் குழுவின் அறிவிப்பினை அடுத்து இதன் பெயர் *பாரத் பல்கலைக்கழகம்* என மாற்றப்பட்டது.
# பாரத் பல்கலைக்கழகம்

## வளாகங்கள்

பாரத் பல்கலைக்கழகம் நான்கு வளாகங்களிலிருந்து செயல்படுகின்றது. இவற்றில் மூன்று சென்னையிலும் ஒன்று புதுச்சேரியிலும் உள்ளன.
# பாரத் பல்கலைக்கழகம்

## வளாகங்கள்

### பாரத் அறிவியல் மற்றும் தொழினுட்பக் கழகம், சென்னை

இதுவே 1984இல் நிறுவப்பட்ட முதன்மை வளாகமாகும். இது துவக்கத்தில் 'பாரத் பொறியியல் கல்லூரி' என்று பெயரிடப்பட்டிருந்தது. 2002ஆம் ஆண்டில் நிகர்நிலைப் பல்கலைக்கழக நிலை எய்தியபோது, இதன் பெயர் 'பாரத் உயர்கல்வி மற்றும் ஆய்வுக் கழகம்' என மாற்றப்பட்டது. 2003இல் 'பாரத் பல்கலைக்கழகம்' உருவானபோது, இக்கல்லூரிக்கு 'பாரத் அறிவியல் மற்றும் தொழினுட்பக் கழகம்' எனப் பெயரிடப்பட்டது.
# பாரத் பல்கலைக்கழகம்

## வளாகங்கள்

### ஸ்ரீ பாலாஜி மருத்துவக் கல்லூரி மற்றும் மருத்துவமனை, சென்னை

இக்கல்லூரி 2004ஆம் ஆண்டில் நிறுவப்பட்டது.
இதே வளாகத்தில் ஸ்ரீ பாலாஜி செவிலியர் கல்லூரியும் உள்ளது.
# பாரத் பல்கலைக்கழகம்

## வளாகங்கள்

### ஸ்ரீ இலட்சுமி நாராயணா மருத்துவ அறிவியல் கழகம், புதுச்சேரி

இக்கல்லூரி 2007ஆம் ஆண்டில் நிறுவப்பட்டது.
# பாரத் பல்கலைக்கழகம்

## வளாகங்கள்

### ஸ்ரீ பாலாஜி பல் மருத்துவக் கல்லூரி மற்றும் மருத்துவமனை, சென்னை

இக்கல்லூரி 2002ஆம் ஆண்டில் நிறுவப்பட்டது.
இதே வளாகத்தில் 2007ஆம் ஆண்டில் ஸ்ரீ பாலாஜி இயன்முறை மருத்துவக் கல்லூரி நிறுவப்பட்டுள்ளது.
# பாரத் பல்கலைக்கழகம்

## சகோதர நிறுவனங்கள்

- தாகூர் பொறியியல் கல்லூரி, சென்னை (நிறுவல்: 1998, இணைப்பு: அண்ணா பல்கலைக்கழகம்),
- தாகூர் மருத்துவக் கல்லூரி, சென்னை (நிறுவல்: 2010, இணைப்பு: தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம்),
- ஜெருசேலம் பொறியியல் கல்லூரி, சென்னை (நிறுவல்: 1994, இணைப்பு: அண்ணா பல்கலைக்கழகம்),
- ஸ்ரீ இலட்சுமி அம்மாள் பொறியில் கல்லூரி, சென்னை (நிறுவல்: 2001, இணைப்பு: அண்ணா பல்கலைக்கழகம்),
- பாரத் பல்நுட்பக் கல்லூரி, சென்னை (நிறுவல்: 1995, ஏற்பு: அகில இந்திய தொழில்நுட்பக் கல்விக் குழு).
# மகாநகரி விரைவுவண்டி

மகாநகரி விரைவுவண்டி, இந்திய இரயில்வே இயக்கும் விரைவுவண்டியாகும். இந்த வண்டி மும்பையில் இருந்து கிளம்பி வாரணாசி வரை சென்று திரும்பும்.
# மகாநகரி விரைவுவண்டி

## நிறுத்தங்கள்

- மும்பை சி.எஸ்.டி
- தாதர்
- டாணே
- கல்யாண் சந்திப்பு
- இகத்புரி
- நாசிக் ரோடு
- மன்மாடு சந்திப்பு
- ஜள்காவ் சந்திப்பு
- புசாவள் சந்திப்பு
- புர்ஹான்பூர்
- நேபாநகர்
- காண்டுவா சந்திப்பு
- இட்டர்சி சந்திப்பு
- பிபரியா
- நரசிங்கபூர்
- மதன் மகால்
- ஜபல்பூர் சந்திப்பு
- கட்னி சந்திப்பு
- மைஹார்
- சத்னா சந்திப்பு
- மணிக்பூர் சந்திப்பு
- சிவோகி சந்திப்பு
- விந்தியாச்சல்
- மிர்சாபூர்
- சுனார்
- காசி
- வாரணாசி சந்திப்பு
# பவ்லா

**பவ்லா** *(Bavla)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகாராட்சி ஆகும்.
# பவ்லா

## மக்கள் தொகையியல்

2009 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 45,000 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பவ்லா நகரின் படிப்பறிவு சதவீதம் 69.7% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 76.8% மற்றும் பெண்களின் படிப்பறிவு சதவீதம் 61.7% ஆகும். மக்கள் தொகையில் 13 சதவீதத்தினர் ஆறு வயதிற்கு உட்பட்டவர்களாக உள்ளனர்.
# பொபால்

**பொபால்** *(Bopal)* என்பது இந்தியாவின் குசராத்து மாநிலத்தில் இருக்கும் அகமதாபாத் மாவட்டத்தில் அமைந்துள்ள ஒரு நகராட்சி ஆகும்.
# பொபால்

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டிற்கு அமைவாக இந்நகரின் மக்கள் தொகை 12,181 ஆகும். இம்மக்கள் தொகையில் 53 விழுக்காடு நபர்கள் ஆண்கள் மற்றும் 47 விழுக்காடு நபர்கள் பெண்கள் ஆவர். பொபால் நகரின் படிப்பறிவு சதவீதம் 80% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 84% மற்றும் பெண்களின் படிப்பறிவு சதவீதம் 75% ஆகும்.  
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இங்கு 12,181 மக்கள் வாழ்ந்து வந்தனர். 2011 இல் இடம்பெற்ற கணக்கெடுப்பிற்கு அமைவாக தற்போது இங்கு 34,030 மக்கள் வாழ்கின்றனர்.
# 1542

ஆண்டு **1542** (MDXLII) பழைய யூலியன் நாட்காட்டியில் ஞாயிற்றுக்கிழமையில் துவங்கிய சாதாரண ஆண்டு ஆகும்.
# 1542

## நிகழ்வுகள்

- பெப்ரவரி 2 - கிறித்தொவாடோ ட காமா தலைமையிலான போர்த்துக்கீசப் படைகள் முசுலிம்களின் கட்டுப்பாட்டில் இருந்த எத்தியோப்பியாவின் வடக்குப் பகுதியைக் கைப்பற்றினர்.
- பெப்ரவரி 13 - இங்கிலாந்தின் எட்டாம் ஹென்றியின் ஐந்தாவது மனைவி கத்தரீன் ஹவார்ட் முறைபிறழ்புணர்ச்சிக் குற்றச்சாட்டின் பேரில் தலை துண்டிக்கப்பட்டுக் கொல்லப்பட்டார்.
- பிரான்சிஸ் சவேரியார் கோவாவை வந்தடைந்தார்.
- சூலை 12 - புனித உரோமைப் பேரரசர் ஐந்தாம் சார்லசு பிரான்சின் முதலாம் பிரான்சிசு மீது போரை அறிவித்தார். இம்முறை இங்கிலாந்தின் எட்டாம் ஹென்றி சார்லசுவுடன் கூட்டுச் சேர்ந்தான். இசுக்கொட்லாந்தின் ஐந்தாம் யேம்சு, முதலாம் சுலைமான் ஆகியோர் பிரான்சுக்கு ஆதரவாக இணைந்தனர்.
- ஆகத்து 24 - ஆடன் ரிக் என்ற இடத்தில் நடந்த சமரில் இசுக்கொட்லாந்து இங்கிலாந்தைத் தோற்கடித்தது.
- டிசம்பர் 14 - தந்தை ஐந்தாம் யேம்சு இறந்ததை அடுத்து, அவரது ஒரு மாதக் குழந்தை ஸ்காட்லாந்தின் முதலாம் மேரி அரசியானாள்.
- சப்பானுடனான மேற்குலகின் முதலாவது ஏற்பட்டது. சீனா நோக்கிச் சென்ற போர்த்துக்கீசக் கப்பல் வழிதவறி சப்பானை வந்தடைந்தது.
# 1542

## பிறப்புகள்

- சூன் 24 - சிலுவையின் புனித யோவான், எசுப்பானியப் புனிதர் (இ. 1591)
- அக்டோபர் 1 - மரியம் உசு-சமானி, முகலாயப் பேரரசி (இ. 1623)
- அக்டோபர் 4 - ராபர்ட் பெல்லார்மின், இத்தாலியப் புனிதர் (இ. 1621)
- அக்டோபர் 15 - அக்பர், முகலாயப் பேரரசர் (இ. 1605)
- டிசம்பர் 8 - ஸ்காட்லாந்தின் முதலாம் மேரி (இ. 1587)
# 1542

## இறப்புகள்

- அச்சுத தேவ ராயன், விஜயநகரப் பேரரசன் (பி. 1529)
- கேத்தரின் ஹோவார்டு, இங்கிலாந்தின் எட்டாம் ஹென்றியின் ஐந்தாவது மனைவி, இங்கிலாந்து அரசி (பி. 1523)
# ரேவாரி

**ரேவாரி**, இந்திய மாநிலமான அரியானாவிலுள்ள ரேவாரி மாவட்டத்தின் தலைநகரம் ஆகும்.
# ரேவாரி

## அரசியல்

இது ரேவாரி சட்டமன்றத் தொகுதிக்கும், குர்கான் மக்களவைத் தொகுதிக்கும் உட்பட்டது.
# ரேவாரி

## போக்குவரத்து

- இந்திரா காந்தி பன்னாட்டு வானூர்தி நிலையம், புது தில்லி - 75 கி.மீ
# ரேவாரி

## மக்கள்

இங்கு 140,864 மக்கள் வசிக்கின்றனர். இவர்களில் 74,689 பேர் ஆண்கள், 66,175 பேர் பெண்கள் ஆவர்.
# ரேவாரி

## அனைத்திந்திய மருத்துவ அறிவியல் கழகம் ரேவாரி

அகில இந்திய மருத்துவ அறிவியல் நிறுவனம், ரேவாரி (AIIMS Rewari) அரியானா மாநிலத்தில் உருவாகும் முதல் அனைத்திந்திய மருத்துவ அறிவியல் கழக மருத்துவக் கல்வி மற்றும் மருத்துவ சேவை நிறுவனம் ஆகும். இந்த நிறூவனம் ரேவாரி மாவட்டத்தின் மஜ்ரா–பலாகி பகுதிக்குச் சமிபத்தில், சீதாடூங்க்ரா கிராமச் சாலையின் அருகிலுள்ள நகரப்புற பகுதியில் அமைந்துள்ளது. இந்த வளாகம் சுமார் 210 ஏக்கர் (85 ஹெக்டேயர்) நிலப் பரப்பைக் கொண்டுள்ளது.  
அனைத்திந்திய மருத்துவ அறிவியல் கழகம் ரேவாரியில் சுமார் 750 படுக்கைகளுடன் கூடிய மருத்துவமனை அமைக்கத் திட்டமிடப்பட்டுள்ளது. இந்தியாவின் பிற நிறுவனங்களைப் போலவே, இங்கும் இளநிலை மருத்துவப் படிப்பிற்கான சேர்க்கை நீட் (இளநிலை) தேர்வு மூலம் மேற்கொள்ளப்படும். இந்த நிறுவனம் 100 இளநிலை மருத்துவ பட்டப்படிப்பு இருக்கைகளையும் 60 இளநிலை அறிவியல் செவிலியர் படிப்பிற்கான இடங்களையும் கொண்டுள்ளது.
# 1543

ஆண்டு **1543** (MDXLIII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும். இவ்வாண்டு பொதுவாக அறிவியல் புரட்சி ஆரம்பமான நாளாகக் கருதப்படுகிறது.
# 1543

## நிகழ்வுகள்

- பெப்ரவரி 11 - இங்கிலாந்தின் எட்டாம் ஹென்றி பிரான்சிற்கு எதிராக புனித உரோமைப் பேரரசன் ஐந்தாம் சார்லசுவுடன் சேர்ந்தான்.
- பெப்ரவரி 21 - எத்தியோப்பிய-போர்த்துக்கீசக் கூட்டுப் படைகள் வாய்னா டாகா நகரில் 14,000 படைகளைக் கொண்ட அகமது இப்னு இப்ராகிம் அல்-காசி சுல்தானின் படைகளைத் தோற்கடித்தனர்.
- மார்ச் - இங்கிலாந்து நாடாளுமன்றம் வேல்சில் கவுண்டிகளை அமைத்து வேல்சுக்கான நாடாளுமன்றப் பிரதிநிதித்துவத்தை சீரமைத்தது.
- மே - நியூரம்பெர்க்கில் நிக்கோலாஸ் கோப்பர்னிக்கஸ் ஞாயிற்றுமைய அண்டம் குறித்த தனது புகழ் பெற்ற நூலை வெளியிட்டார். கோப்பர்னிக்கசு மே 24 அன்று தனது 70வது அகவையில் காலமானார்.
- சூன் - அன்Dறியாசு வெசாலியசு மனித உடற்கூற்றியல் தொடர்பான புகழ்பெற்ற நூலை வெளியிட்டார்.
- சூலை 12 - இங்கிலாந்தின் எட்டாம் ஹென்றி கேத்தரின் பார் என்பவரைத் திருமணம் புரிந்தார். இது அவரது ஆறாவதும் கடைசியுமான திருமணமாகும். திருமண நிகழ்வில் முதலாம் எலிசபெத் கலந்து கொண்டார்.
- சூலை - இங்கிலாந்தின் எட்டாம் ஹென்றியின் மகள்மாரான முதலாம் மேரி, எலிசபெத் ஆகியோரை இங்கிலாந்தின் அரச வாரிசுகளாக அந்நாட்டு நீதிமன்ரம் அறிவித்தது.
- சப்பானில் கரையொதுங்கிய போர்த்துக்கீசக் கப்பலில் இருந்து முதலாவது சுடுகலன்களைப் பெற்றனர்.
- எசுப்பானியப் பேரரசில் உள்ள பழங்குடி இந்தியர்கள் விடுதலை பெற்றவர்களாக அறிவிக்கப்பட்டனர்.
- பராக்கிரம குலசேக பாண்டியனின் ஆட்சி ஆரம்பம்.
# 1543

## இறப்புகள்

- மே 24 - நிக்கோலாஸ் கோப்பர்னிக்கஸ், கணிதவியலாளர், வானியலாளர் (பி. 1473)
# யமுனா நகர்

**யமுனா நகர்**, இந்திய மாநிலமான அரியானாவிலுள்ள யமுனா நகர் மாவட்டத்தின் தலைநகராகும்.
# யமுனா நகர்

## அரசியல்

இந்த நகரம் யமுனா நகர் சட்டமன்றத் தொகுதிக்கும், அம்பாலா மக்களவைத் தொகுதிக்கும் உட்பட்டது.
# யமுனா நகர்

## சுற்றுலா

இந்த நகரம் சிவாலிக் மலையின் அடிவாரத்தில் அமைந்துள்ளது.
# யமுனா நகர்

## போக்குவரத்து

இந்த தொடர்வண்டி நிலையம் அம்ரித்சர் - கொல்கத்தா வழித்தடத்தில் அமைந்துள்ளது.  
இங்கிருந்து பானிப்பட், அம்பாலா, குருச்சேத்திரம், ரோத்தக் உள்ளிட்ட நகரங்களை சாலைவழியில் சென்றடையலாம்.
# சூரியத் தொலைநோக்கி

**சூரியத் தொலைநோக்கி** *(Helioscope)* என்பது சூரியனையும் சூரியப்புள்ளிகளையும் உற்றுநோக்கி ஆராய உதவும் ஒரு கருவியாகும். 1578 முதல் 1643 வரையிலான காலத்தைச் சார்ந்த பெனிதெட்டோ காசிடெல்லி முதன்முதலில் இத்தொலை நோக்கியை உபயோகித்தார். பின்னர் 1564 முதல் 1642 வரையிலான காலத்தைச் சார்ந்த கலீலியோ இத்தொலை நோக்கியை மேம்படுத்தினார். தொலைநோக்கியைப் பயன்படுத்தி சூரியனின் பிம்பத்தை இருட்டறையில் தொங்கவிடப்பட்டுள்ள ஒரு வெள்ளைக் காகிதத்தில் படம்பிடிப்பது இம்முறையின் வழிமுறையாகும்  
1575 முதல் 1650 வரையிலான காலத்தைச் சார்ந்த கிரிசுதோப் சிகீனர் அவருடைய சூரியப்புள்ளி உற்றுநோக்கல் ஆய்வுக்கு உதவியாக முதன்முதலில் சூரியத் தொலைநோக்கியை வடிவமைத்தார்.
# கர்னால்

**கர்னால்**, இந்திய மாநிலமான அரியானாவிலுள்ள கர்னால் மாவட்டத்தின் தலைநகராகும். இது தேசிய தலைநகரப் பகுதியில் அமைந்துள்ளது.இது டெல்லியில் இருந்து 100 கி.மீ தூரத்தில் உள்ளது.
# கர்னால்

## அரசியல்

இது கர்னால் சட்டமன்றத் தொகுதிக்கும், கர்னால் மக்களவைத் தொகுதிக்கும் உட்பட்டது.
# என். சுரேஷ்ராஜன்

**சுரேஷ்ராஜன் (Suresh Rajan)** என்பவர் ஒரு தமிழக அரசியல்வாதி மற்றும் தமிழக சுற்றுலாத்துறை முன்னாள் அமைச்சராவார். இவர் 31 மார்ச் 1963 அன்று நாகர்கோயிலில் பிறந்தவர். இவர் முதுகலைப் பட்டம் பெற்றவர். இவர் தன் அரசியல் வாழ்வை தி.மு.க. இளைஞரணியில் இருந்து துவக்கினார். தமிழக சட்டமன்ற உறுப்பினராக 1996 ஆம் ஆண்டு கன்னியாகுமரி சட்டமன்றத் தொகுதியில் இருந்து தேர்ந்தெடுக்கப்பட்டார். 2001 ஆண்டைய சட்டமன்றத் தேர்தலில் போட்டியிட்டு தோல்வியுற்றார். மீண்டும் 2006 ஆண்டைய தேர்தலில் வெற்றி பெற்று சுற்றுலா மற்றும் பத்திரபதிவுதுறை அமைச்சராகப் பணியாற்றினார். 2011-ல் நடந்த தேர்தலில் கன்னியாகுமரி தொகுதியில் போட்டியிட்டுத் தோல்வியடைந்தார். கன்னியாகுமரி கிழக்கு மாவட்ட திமுக செயலாளராகப் பணியாற்றி வருகிறார்.
# அட்டேலி சட்டமன்றத் தொகுதி

**அட்டேலி சட்டமன்றத் தொகுதி** (*Ateli Assembly constituency*) இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது பிவானி - மகேந்திரகட் மக்களவைத் தொகுதிக்கு உட்பட்டது.
# அட்டேலி சட்டமன்றத் தொகுதி

## தொகுதிக்கு உட்பட்ட இடங்கள்

இந்த தொகுதியில் மகேந்திரகட் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
# விண்வெளிப் பயணவியல்

விண்வெளி ஓடம் 109 திட்டத்தில்]]  
**விண்வெளிப் பயணவியல்** *(Astronautics)* என்பது புவியின் வளிமண்டலத்திற்கு அப்பால் இருக்கும் புற விண்வெளியில் பயணம் செய்வது பற்றிய கோட்பாடுகள் மற்றும் பறத்தல் செயல்பாடுகள் தொடர்பான அறிவியல் துறையாகும். இத்துறை அண்டப் பயணவியல் என்றும் அழைக்கப்படுகிறது.  
வானூர்தியியல் என்ற சொல்லின் ஒப்புமை அடிப்படையில் விண்வெளிப் பயணவியல் என்ற சொற்றொடரும் உருவாக்கப்பட்டது. இவ்விரு துறைகளின் தொழில்நுட்பங்களும் ஒன்றுடன் ஒன்று மேற்படிதல் ஒரு குறிப்பிட்ட அளவுக்குச் சார்ந்துள்ளது. இதனால் விண்வெளி என்ற சொல் பெரும்பாலும் இரண்டு துறைகளிலும் பயன்படுத்தப்படுகிறது.  
வானூர்தியியலில் உள்ளது போலவேநிறை, வெப்பநிலை மற்றும் புற சக்திகள் போன்றவற்றினைக் கட்டுப்படுத்தும் தொழில்நுட்ப பயன்பாடுகள், விண்வெளியில் காணப்படும் உயர்தர வகை வெற்றிடம் அதாவது எடையின்மை நிலை, கதிர்வீச்சு வட்டாரங்களின் கோளிடை விண்வெளித் தாக்குதல்கள், தாழ்புவி காந்தப்பட்டைகள் ஆகியனவற்றை எதிர்கொள்ள அங்கும் அவசியாமாகின்றன.விண்வெளி செலுத்து வாகனங்கள் பெரும்பலம் வாய்ந்த சக்திகளை எதிர்த்து நிற்கவேண்டியுள்ளது. செயற்கைக்கோள்கள் மிகவும் குறுகிய கால இடைவெளியில் பெரும் வெப்பநிலை வேறுபாடுகளைச் சந்திக்க வேண்டியுள்ளது.  
இதனால் விண்வெளிப் பயணவியல் பொறியாளர்கள் மீது தீவிர கட்டுப்பாடுகள் சுமத்தப்படுகின்றன. விண்கலங்கள் சுற்றுப்பாதையை அடைய நிறை முக்கியத்துவம் பெறுவதால் விண்கலச் சுமையைக் குறைத்து வடிவமைத்தலும் முக்கியத்துவம் பெறுகிறது. வடிவமைப்பில் நிறையைச் சேமித்தால் விண்கலத்தின் பயணம் புவியின் நிறை ஈர்ப்பு விசையில் இருந்து விடுபட்டு சுற்றுப்பாதையை அடைதல் எளிதாகும்.
# ஆ. தமிழரசி

**ஆ. தமிழரசி (A. Tamilarasi)** (பிறப்பு: ஏப்ரல் 5, 1976) என்பவர் தமிழக ஆதிதிராவிடர் நலத்துறை முன்னாள் அமைச்சர் ஆவார். பரமக்குடியில் பிறந்த இவர் இளங்கலை படிப்பாக வணிகவியல் படித்துள்ளார்.  
நாகனாகுளம் திமுக கிளைக்கழக பிரதிநிதியாக 2001 இல் ஒன்றியக் கவுன்சிலராக வெற்றி பெற்று மதுரை மேற்கு ஊராட்சி ஒன்றியத் தலைவரானார். 2006ஆம் ஆண்டு நடைபெற்ற தேர்தலில் தமிழரசி, தி. மு. க. சார்பில் சமயநல்லூர் தொகுதியில் போட்டியிட்டு தமிழக சட்டமன்றத்துக்கு, தேர்ந்தெடுக்கப்பட்டார்.
2021 ஆம் ஆண்டில் நடைபெற்ற சட்டமன்றத் தேர்தலில் மானாமதுரை தொகுதியில் இருந்து திமுக சார்பில் சட்டமன்ற உறுப்பினரானார்.
# விநாயகா மிஷன் பல்கலைக்கழகம்

**விநாயகா மிஷன் பல்கலைக்கழகம்** (*Vinayaka Missions University*, **VMU**) முன்னதாக **விநாயகா மிஷன் ஆய்வு நிறுவனம்** தமிழ்நாட்டின் சேலத்தில் அமைந்துள்ள உயர்கல்வி நிறுவனம் ஆகும். பல்கலைக்கழக மானியக் குழுவின் பரிந்துரைப்படி 2001இல் இந்திய அரசின் மனதவளத்துறையால் விநாயகா மிஷனுக்கு "பல்கலைக்கழகமாக" தரமுயர்த்தப்பட்டது.)
# விநாயகா மிஷன் பல்கலைக்கழகம்

## வரலாறு

1981ஆம் ஆண்டு திருமுருக கிருபானந்த வாரியார் தவத்திரு சுந்தர சுவாமிகள் மருத்துவக் கல்வி அறக்கட்டளை நிறுவப்பட்டது. 1982ஆம் ஆண்டு நிறுவனர்-தலைவர் ஏ.சண்முகசுந்தரம் சேலத்தில் விநாயகா மிஷன் மருந்தாள்மைக் கல்லூரியை துவக்கினார்.
# விநாயகா மிஷன் பல்கலைக்கழகம்

## ஆய்வு

விநாயகா மிஷன் பல்கலைக்கழகத்தில் மருத்துவம், பல்மருத்துவம், மருத்துவம்சார் அறிவியல், ஓமியோபதி மருந்துகள், பொறியியல், தொழினுட்ப, மேலாண்மைத் துறைகள், மாந்தவியல், கலை மற்றும் அறிவியல் துறைகளில் ஆய்வுகள் மேற்கொள்ளப்படுகின்றன.
# விநாயகா மிஷன் பல்கலைக்கழகம்

## கல்லூரிகள்

- விநாயகா மிஷன் கிருபானந்த வாரியார் மருத்துவக் கல்லூரி & மருத்துவமனைகள் - சேலம்
- விநாயகா மிஷன் மருத்துவக் கல்லூரி & மருத்துவமனைகள் - காரைக்கால்
- விநாயகா மிஷன் மருத்துவக் கல்லூரி & மருத்துவமனைகள் - புதுச்சேரி
- விநாயகா மிஷன் சங்கராச்சாரியர் பல்மருத்துவக் கல்லூரி - சேலம்
- விநாயகா மிஷன் ஓமியோபதி மருத்துவக் கல்லூரி & மருத்துவமனை - சேலம்
- விநாயகா மிஷன் கிருபானந்த வாரியார் பொறியியல் கல்லூரி - சேலம்
- ஆறுபடை வீடு தொழினுட்பக் கழகம் - சென்னை
- விநாயகா மிஷன் மருந்தாள்மைக் கல்லூரி - சேலம்
- விநாயகா மிஷன் இயன்முறை மருத்துவக் கல்லூரி - சேலம்
- விநாயகா மிஷன் கிருபானந்த வாரியார் கலை மற்றும் அறிவயில் கல்லூரி - சேலம்
- விநாயகா மிஷன் அன்னபூர்ணா செவிலியக் கல்லூரி - சேலம்
- விநாயகா மிஷன் செவிலியக் கல்லூரி - காரைக்கால்
- விநாயகா மிஷன் செவிலியக் கல்லூரி - புதுச்சேரி
- அன்னபூர்ணா பொறியியல் கல்லூரி, சேலம் - அண்ணா பல்கலைக்கழகத்துடன் இணைந்துள்ளது
- அன்னபூர்ணா மருத்துவக் கல்லூரி & மருத்துவமனைகள், சேலம் - டாக்டர் எம்.ஜி.ஆர். மருத்துவப் பல்கலைக்கழகத்துடன் இணைந்துள்ளது  
2005ஆம் ஆண்டிலிருந்து தொலைதூரக் கல்வி இயக்குநரகம் நிறுவப்பட்டு இயங்கி வருகின்றது.
# பிரிட்ஜடன், நியூ செர்சி

**பிரிட்ஜடன்** ( Bridgeton) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரம் ஆகும்.
# பிரிட்ஜடன், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 6.43 சதுர கிலோ மீற்றர் பரப்பளவைக் கொண்டுள்ளது. இதில் 6.18 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.25 சதுர கிலோ மீற்றர் பிரதேசம் நீரினால் சூழப்பட்டுள்ளது.
# பிரிட்ஜடன், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 25,349 ஆகும். பிரிட்ஜடன் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 4,102.5 குடிமக்கள் ஆகும்.
# கொமேர்சியல் நகரியம், நியூ செர்சி

**கொமேர்சியல் நகரியம்** ( Commercial Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# கொமேர்சியல் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 34.44 சதுர கிலோ மீற்றர் பரப்பளவைக் கொண்டுள்ளது. இதில் 32.13 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.31 சதுர கிலோ மீற்றர் பிரதேசம் நீரினால் சூழப்பட்டுள்ளது.
# கொமேர்சியல் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 5,178 ஆகும். கொமேர்சியல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 161.2 குடிமக்கள் ஆகும்.
# டியர்பீல்ட் நகரியம், நியூ செர்சி

**டியர்பீல்ட் நகரியம்** ( Deerfield Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# டியர்பீல்ட் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 16.80 சதுர கிலோ மீற்றர் பரப்பளவைக் கொண்டுள்ளது. இதில் 16.76 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.03 சதுர கிலோ மீற்றர் பிரதேசம் நீரினால் சூழப்பட்டுள்ளது.
# டியர்பீல்ட் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,119 ஆகும். டியர்பீல்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 186.1 குடிமக்கள் ஆகும்.
# டொவ்னே நகரியம், நியூ செர்சி

**டொவ்னே நகரியம்** ( Downe Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# டொவ்னே நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 54.27 சதுர கிலோ மீற்றர் பரப்பளவைக் கொண்டுள்ளது. இதில் 48.61 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 5.66 சதுர கிலோ மீற்றர் பிரதேசம் நீரினால் சூழப்பட்டுள்ளது.
# டொவ்னே நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 1,585 ஆகும். டொவ்னே நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 32.6 குடிமக்கள் ஆகும்.
# பெயார்பீல்ட் நகரியம், நியூ செர்சி

**பெயார்பீல்ட் நகரியம்** ( Fairfield Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# பெயார்பீல்ட் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 43.95 சதுர கிலோ மீற்றர் பரப்பளவைக் கொண்டுள்ளது. இதில் 41.26 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.69 சதுர கிலோ மீற்றர் பிரதேசம் நீரினால் சூழப்பட்டுள்ளது.
# பெயார்பீல்ட் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 6,295 ஆகும். பெயார்பீல்ட் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 152.6 குடிமக்கள் ஆகும்.
# கிரீன்விச் நகரியம், நியூ செர்சி

**கிரீன்விச் நகரியம்** ( Greenwich Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# கிரீன்விச் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 18.83 சதுர கிலோ மீற்றர் பரப்பளவைக் கொண்டுள்ளது. இதில் 17.84 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.00 சதுர கிலோ மீற்றர் பிரதேசம் நீரினால் சூழப்பட்டுள்ளது.
# கிரீன்விச் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 804 ஆகும். கிரீன்விச் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 45.1 குடிமக்கள் ஆகும்.
# கோப்வெல் நகரியம், நியூ செர்சி

**கோப்வெல் நகரியம்** ( Hopewell Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# கோப்வெல் நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 30.83 சதுர கிலோ மீற்றர் பரப்பளவைக் கொண்டுள்ளது. இதில் 29.87 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.95 சதுர கிலோ மீற்றர் பிரதேசம் நீரினால் சூழப்பட்டுள்ளது.
# கோப்வெல் நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,571 ஆகும். கோப்வெல் நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 153.0 குடிமக்கள் ஆகும்.
# லோவ்ரன்சு நகரியம், நியூ செர்சி

**லோவ்ரன்சு நகரியம்** ( Lawrence Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# லோவ்ரன்சு நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 38.33 சதுர கிலோ மீற்றர் பரப்பளவைக் கொண்டுள்ளது. இதில் 36.92 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.41 சதுர கிலோ மீற்றர் பிரதேசம் நீரினால் சூழப்பட்டுள்ளது.
# லோவ்ரன்சு நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,290 ஆகும். லோவ்ரன்சு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 89.1 குடிமக்கள் ஆகும்.
# மோரிசு நகரியம், நியூ செர்சி

**மோரிசு நகரியம்** ( Maurice River Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.
# மோரிசு நகரியம், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 95.76 சதுர கிலோ மீற்றர் பரப்பளவைக் கொண்டுள்ளது. இதில் 93.11 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.65 சதுர கிலோ மீற்றர் பிரதேசம் நீரினால் சூழப்பட்டுள்ளது.
# மோரிசு நகரியம், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,976 ஆகும். மோரிசு நகரியம் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 85.7 குடிமக்கள் ஆகும்.
# மில்வில், நியூ செர்சி

**மில்வில்லே** ( Millville) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரம் ஆகும்.
# மில்வில், நியூ செர்சி

## பரப்பளவு

2010இன் மதிப்பீட்டின் அடிப்படையில் இது 44.49 சதுர கிலோ மீற்றர் பரப்பளவைக் கொண்டுள்ளது. இதில் 42.00 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 2.49 சதுர கிலோ மீற்றர் பிரதேசம் நீரினால் சூழப்பட்டுள்ளது.
# மில்வில், நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 28,400 ஆகும். மில்வில்லே பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 676.2 குடிமக்கள் ஆகும்.
# சிலோ, நியூ செர்சி

**சிலோ** ( Shiloh) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
# சிலோ, நியூ செர்சி

## பரப்பளவு

2010இன் மதிப்பீட்டின் அடிப்படையில் இது 1.21 சதுர கிலோ மீற்றர் பரப்பளவைக் கொண்டுள்ளது. இதில் மொத்த பரப்பான 1.21 சதுர கிலோ மீற்றரும் நிலத்தினாலேயே சூழப்பட்டுள்ளது. இங்கு நீரினால் சூழப்பட்ட பிரதேசமே இல்லை.
# சிலோ, நியூ செர்சி

## மக்கள் தொகை

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 516 ஆகும். சிலோ பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 427.3 குடிமக்கள் ஆகும்.
# சிறிய கரும்புள்ளி

(மேலே), சிகூட்டர் (மத்தியில் வெண் மேகம்), மற்றும் சிறிய கரும்புள்ளி (கீழே).]]  
**சிறிய கரும்புள்ளி** *(Small Dark Spot)* என்பது நெப்டியூன் கிரகத்தில் வீசிய தெற்கு சூறாவளிப் புயலைக் குறிக்கிறது. 1989 ஆம் ஆண்டு வாயேசர் 2 நெப்டியூன் கிரகத்திற்கு அருகில் பறந்த நேரத்தில் இப்புயல் வீசியது. இது நெப்டியூனில் வீசிய இரண்டாவது மிகச்சக்தி வாய்ந்த புயல் ஆகும். அப்பிள் விண்வெளித் தொலைநோக்கி 1994 ஆம் ஆண்டு நெப்டியூன் கிரகத்தை உற்று நோக்கி ஆய்வு செய்தபோது புயல் அங்கு காணப்படவில்லை
# இசுடோவ் கிரீக் நகரியம், நியூ செர்சி

**இசுடோவ் கிரீக் நகரியம்** ( Stow Creek Township) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்பர்லாந்து கவுன்டியில் அமைந்துள்ள ஒரு நகரியம் ஆகும்.